আরবি ভাষা
আরবি লিপি ডান থেকে বাম দিকে লেখা হয়। ২৯টি বর্ণ বা হরফের এই লিপিতে কেবল ব্যঞ্জন ও দীর্ঘ স্বরধ্বনি নির্দেশ করা হয়। আরবিতে বড় হাতের ও ছোট হাতের অক্ষর বলে কিছু নেই। আরবি লিপি এক অক্ষরের সাথে আরেক অক্ষর পেঁচিয়ে লেখা হয়। প্রতিটি বর্ণের একাধিক রূপ আছে, যে রূপগুলি বর্ণটি শব্দের শুরুতে, মাঝে, শেষে নাকি আলাদাভাবে অবস্থিত, তার উপর নির্ভর করে। কতগুলি বর্ণ একই মূল রূপের উপর ভিত্তি করে লেখা হয় এবং বিন্দুর সংখ্যা দিয়ে একে অপরের থেকে পৃথক করা হয়।
তালিক লিপি
তালিক লিপি আরবি লিপির একটি ক্যালিগ্রাফিক শৈলী। ফারসি ভাষার প্রয়োজনীয়তা পূরণের জন্য এর প্রণয়ন করা হয়েছে। পারস্যায়িত সমাজগুলোতে এই লিপির ব্যাপক ব্যবহার ছিল। পরে নাস্তালিক লিপি দ্বারা তা প্রতিস্থাপিত হয়। তুর্কি ভাষা এবং অনেক সময় আরবি ভাষায় নাস্তালিককে তালিক বলে উল্লেখ করা হয়।